Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: 1. § Az adózás rendjérõl szóló 2003. évi XCII. törvény
Paragraph Index: 989

1. § Az adózás rendjérõl szóló 2003. évi XCII. törvény (a továbbiakban: Art.) 3. §-a a következõ (3) bekezdéssel egészül ki: „(3) A törvény hatálya kiterjed az Európai Közösség tagállamainak területén székhellyel, telephellyel, állandó lakóhellyel, szokásos tartózkodási hellyel nem rendelkezõ, az általános forgalmi adóról szóló törvényben meghatározott elektronikus szolgáltatást nyújtó olyan adóalanyra, aki (amely) a szolgáltatást az Európai Közösség valamely tagállamának területén székhellyel, állandó lakóhellyel, szokásos tartózkodási hellyel rendelkezõ, adóalanynak nem minõsülõ személynek nyújtja, feltéve, hogy az állami adóhatóságnál elektronikus úton bejelentkezik (a továbbiakban: Európai Közösség tagállamában illetõséggel nem bíró adózó).” * A törvényt az Országgyûlés a 2004. április 19-i ülésnapján fogadta el.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes